Държавен вестник, бр. 10, 2018 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  10
„Чл. 19. (1) Заявяването на необходимите 
финансови средства за изплащане на по­
мощите се извършва по установения ред, 
като заявките се представят в дирекцията в 
Министерството на отбраната, на която са 
възложени права за осигуряване функциите 
на министъра като първостепенен разпоре­
дител с бюджет по организиране процесите 
на планиране, програмиране и годишното 
управление на разходите за отбрана.
(2) Изплащането се извършва чрез СЕБРА 
от дирекцията в Министерството на от­
браната, на която са възложени права за 
осигуряване функциите на министъра като 
първостепенен разпоредител с бюджет по 
изпълнението на бюджета и извършването 
на плащанията, на базата на осигурения 
лимит и инициираните бюджетни платежни 
нареждания от съответните разпоредители 
с бюджет.“
§ 7. В чл. 20 се правят следните изменения:
1. Алинея 2 се изменя така:
„(2) Помощите на лицата по чл. 2, т. 1 
и 5 се изплащат от финансовите служби в 
Министерството на отбраната, Българската 
армия и структурите на пряко подчинение 
на министъра на отбраната, в които те слу­
жат (работят), на лицата по чл. 2, т. 6 – от 
финансовите служби на съответното висше 
военно училище, на лицата по чл. 2, т. 2, 3 
и 4 – от финансовите служби на военните 
окръжия, а на тези по чл. 12 – от финансо­
вите служби на военните окръжия по адреса 
на наследниците.“
2. В ал. 3 думите „чл. 2, т. 1 и 5“ се за­
менят с „чл. 2, т. 1, 5 и 6“.
§ 8. Член 22 се изменя така:
„Чл. 22. Отчетът и отчетността на из­
платените помощи се извършва съгласно 
бюджетните указания по изпълнението на 
бюджета на Министерството на отбраната и 
други указания, утвърдени за текущата година 
от съответната дирекция в Министерството 
на отбраната, на която са предоставени пра­
ва за тази дейност съгласно Устройствения 
правилник на Министерството на отбраната.“
§ 9. В чл. 27 след думата „служба“ се по­
ставя запетая и се добавя „съответно главния 
счетоводител“.
§ 10. В приложение № 2 към чл. 14, ал. 2 
след думите „министъра на отбраната,“ се 
добавя „или курсант, обучаван за нуждите 
на Министерството на отбраната“.
Заключителна разпоредба
§ 11. Наредбата влиза в сила от деня на 
обнародването є в „Държавен вестник“. 
Министър:
Красимир Каракачанов
608
КОМИСИЯ
ЗА ФИНАНСОВ НАДЗОР
НАРЕДБА № 57
от 16 януари 2018 г.
за изискванията към годишния доклад за 
професионалната схема и за реда и начина 
за предоставяне на данни за управлението 
на професионална схема на чуждестранно 
предприятие осигурител
Раздел I
Общи положения
Чл. 1. С наредбата се уреждат:
1. изискванията към вида, формата и съ­
държанието на годишния доклад за профе­
сионалната схема;
2. редът и начинът за предоставяне на 
данни от пенсионноосигурителното дружество 
за управлението на професионална схема на 
чуждестранно предприятие осигурител.
Раздел II
Изисквания към вида, формата и съдържани­
ето на годишния доклад за професионалната 
схема
Чл. 2. (1) Годишният доклад за професио­
налната схема се изготвя в писмена форма и 
се подписва и подпечатва от управляващите 
и представляващите пенсионноосигурител­
ното дружество, съответно чуждестранната 
институция.
(2) Информацията в доклада по ал. 1 трябва 
да е представена по последователен, пълен и 
ясен начин.
Чл. 3. Годишният доклад за професионал­
ната схема задължително съдържа:
1. наименование, единен идентификационен 
код и идентификационен код на правния су­
бект на пенсионноосигурителното дружество, 
наименование, единен идентификационен код 
и идентификационен код на правния субект 
на фонда за допълнително доброволно пенси­
онно осигуряване по професионални схеми, 
съответно наименование и идентификационен 
код на чуждестранната институция;
2. наименование и идентификационен код 
на предприятието осигурител;
3. номер и дата на сключения договор с 
предприятието осигурител;
4. брой на осигурените лица и пенсионе­
рите по професионалната схема в началото 
на отчетния период и брой на осигурените 
лица и пенсионерите към края на отчетния 
период, в т.ч. брой на новите осигурени лица 
и пенсионери, лицата, прехвърлили всички 
свои средства, лицата, на които са изплатени 
всички средства, и починалите лица през 
периода;